Kry jou kredietversekering onder een dak en SPAAR | Maroela Media
Is jy een van die 20 miljoen Suid-Afrikaners met een of ander vorm van krediet? Het jy 'n persoonlike lening, oortrokke rekening, kredietkaart, winkelkaart of studielening?
Jy betaal dan vir kredietversekering op byna al jou kredietooreenkomste teen 'n baie hoë premie, want kredietverskaffers maak ekstra geld hieruit.
Ingesluit by byna alle kredietooreenkomste in Suid-Afrika is 'n versekeringspolis wat bekend staan as kredietlewensversekering. Hierdie versekering beskerm polishouers indien hulle nie meer hul leningspaaiemente weens dood, ongeskiktheid of aflegging kan betaal nie.
Kredietlewensversekering is van onskatbare waarde en delg die uitstaande saldo van 'n lening in die geval van dood of permanente ongeskiktheid van die polishouer, of dit betaal maandelikse leningspaaiemente in die geval van tydelike ongeskiktheid of aflegging.
Die Nasionale Kredietwet bepaal dat jy die reg het om hulle Kredietversekeringspolis te vervang met 'n polis van jou keuse met dieselfde, of meer dekking, en die kredietverskaffer is verplig om dit te aanvaar.
Die meeste verbruikers is onkundig oor die dekking wat hulle het, hoeveel hulle maandeliks daarvoor betaal, wat die voordele is, of hoe om self te eis.
Weet jy dat jy kredietversekering het en hoe om daarvan gebruik te maak?
SPAAR is jou oplossing!
SPAAR, in samewerking met Solidariteit Finansiële Dienste (SFD), het dié unieke produk ontwikkel wat al jou bestaande kredietversekeringspolisse vervang onder een enkele polis, teen 'n premie wat aansienlik laer is as jou huidige premies.
Hoekom moet jy omskakel na SPAAR-kredietversekering?
Lae premie: Betaal 'n laer premie wat jou duisende rande kan spaar.
Een polis: Een enkele polis bied dekking vir al jou kredietooreenkomste.
Moeitevry: Die eiseproses is maklik en moeitevry en word deur SPAAR gefasiliteer.
Gerief: Nuwe lenings kan ook onder hierdie polis ingesluit word.
SPAAR fokus op die ontwikkeling van innoverende oplossings ooreenstemmend met die behoefte van kliënte. Die goue draad wat deur al die aanbiedinge loop, beide aan maatskappye en verbruikers, is die strewe om waarde te ontsluit en produkte sowel as dienste te bied wat alle verwagtinge oortref.